CELEX: 32005D0872
Language: fi
Date: 2005-11-21 00:00:00
Title: 2005/872/EY,Euratom: Komission päätös, tehty  21 päivänä marraskuuta 2005 , Tšekin tasavallalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (Ainoastaan tšekinkielinen teksti on todistusvoimainen)  (tiedoksiannettu numerolla K(2005) 4421)

9.12.2005   
            
            
               FI
            
            
               Euroopan unionin virallinen lehti
            
            
               L 322/19
            
         
      KOMISSION PÄÄTÖS,
   tehty 21 päivänä marraskuuta 2005,
   Tšekin tasavallalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (Ainoastaan tšekinkielinen teksti on todistusvoimainen)
   (tiedoksiannettu numerolla K(2005) 4421)
   (Ainoastaan tšekinkielinen teksti on todistusvoimainen)
   (2005/872/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY (2), jäljempänä ’kuudes direktiivi’, 28 artiklan 3 kohdan mukaisesti jäsenvaltiot voivat edelleen vapauttaa veroista tietyt liiketoimet tai verottaa niitä, ja nämä liiketoimet on otettava huomioon arvonlisäverosta (alv) kertyvien omien varojen perustetta määritettäessä.
            
         
               (2)
            
            
               Kuudennen direktiivin 28 artiklan 3 kohdan säännösten soveltamisen osalta Tšekin tasavallan Euroopan yhteisöihin liittymistä koskevan asiakirjan (3) liitteessä V olevan 5 jakson (verotus) 1 kohta antaa Tšekin tasavallalle luvan vapauttaa tietyt kuudennen direktiivin liitteessä F luetellut liiketoimet veroista.
            
         
               (3)
            
            
               Tšekin tasavalta ei pysty laskemaan tarkasti kuudennen direktiivin liitteessä F olevassa 17 kohdassa tarkoitettujen liiketoimien arvonlisäverosta kertyvien omien varojen perustetta; tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Tšekin tasavallan alv-varojen kokonaisperusteeseen; Tšekin tasavalta pystyy suorittamaan laskennan käyttämällä likimääräisiä arvioita tämän, kuudennen direktiivin liitteessä F mainitun liiketoimiluokan osalta; Tšekin tasavallalle pitäisi näin ollen antaa lupa laskea alv-peruste käyttämällä likimääräisiä arvioita asetuksen (ETY, Euratom) N:o 1553/89 6 artiklan 3 kohdan toisen luetelmakohdan mukaisesti.
            
         
               (4)
            
            
               Omia varoja käsittelevä neuvoa antava komitea on hyväksynyt kertomuksen, johon on kirjattu komitean jäsenten lausunnot tästä päätöksestä,
            
         ON TEHNYT TÄMÄN PÄÄTÖKSEN:
   1 artikla
   Arvonlisäverosta kertyvien omien varojen perusteen laskemiseksi 1 päivästä toukokuuta 2004 lähtien Tšekin tasavallalle annetaan lupa käyttää likimääräisiä arvioita seuraavan, kuudennen direktiivin liitteessä F tarkoitetun liiketoimiluokan osalta:
   
               1.
            
            
               henkilökuljetukset (liitteessä F oleva 17 kohta).
            
         2 artikla
   Tämä päätös on osoitettu Tšekin tasavallalle.
   
      Tehty Brysselissä 21 päivänä marraskuuta 2005.
      
         
            Komission puolesta
         
         Dalia GRYBAUSKAITĖ
         
         
            Komission jäsen
         
      
   
   
      (1)  EYVL L 155, 7.6.1989, s. 9. Asetus sellaisena kuin se on muutettuna asetuksella (EY) N:o 807/2003 (EUVL L 122, 16.5.2003, s. 36).
   
      (2)  EYVL L 145, 13.6.1977, s. 1. Direktiivi sellaisena kuin se on muutettuna direktiivillä 2004/66/EY (EUVL L 168, 1.5.2004, s. 35).
   
      (3)  EUVL L 236, 23.9.2003, s. 803.